CELEX: 32020R0724
Language: bg
Date: 2020-05-15 00:00:00
Title: Регламент за изпълнение (ЕС) 2020/724 на Комисията от 15 май 2020 година относно класирането на някои стоки в Комбинираната номенклатура

2.6.2020   
               
               
                  BG
               
               
                  Официален вестник на Европейския съюз
               
               
                  L 170/9
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/724 НА КОМИСИЯТА
         от 15 май 2020 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 (2) на Съвета, е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и за всяка друга номенклатура, която изцяло или частично се основава на нея или която добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата, поместена в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Настоящият регламент е задължителен в своята цялост и се прилага пряко във всички държави членки.
         
         
            Съставено в Брюксел на 15 май 2020 година.
            
               
                  За Комисията,
               
               
                  от името на председателя,
               
               Philip KERMODE
               
                  Изпълняващ длъжността генерален директор
               
               
                  Генерална дирекция „Данъчно облагане и митнически съюз
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране
                        (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Изделие във формата на кухо топче, изработено от прежда, лента или подобни форми от позиция 5404 или 5405, с малък кръгъл отвор ограден с меки пластмасови пластинки, който позволява изделието да се поставя например на електрически гирлянди от светлини (т.нар. светлинни гирлянди).
                        Изделието съществува в различни цветове и размери и се внася самостоятелно. Създадено е да се използва като украса самостоятелно или например заедно със светлинни гирлянди.
                        (Вж. изображението) (*1)
                        
                     
                     
                        5609 00 00 
                     
                     
                        Класирането се определя от Общо правило 1 за тълкуване на Комбинираната номенклатура, забележка 7, буква е) и забележка 8, буква а) към раздел XI и описанието на код по КН 5609 00 00 .
                        Изключва се класиране на изделието в код по КН 9405 99 00  като част (абажур) на електрическа лампа, която не е посочена или включена другаде, тъй като изделието не може да бъде идентифицирано по неговата форма или със специфичните му характеристики като част, предназначена изключително или главно за използване с електрическа лампа (вж. също Обяснителните бележки към Хармонизираната система за глава 94, Части). Изделието е предназначено да се използва или с различни светлини, с други декоративни изделия или да бъде просто поставено като вътрешна украса.
                        Следователно артикулът трябва да бъде класиран според градивния материал в код по КН 5609 00 00 , като артикули от прежди, ленти или подобни форми от позиция 5404 или 5405, от канапи, въжета или дебели въжета, неупоменати, нито включени другаде.
                     
                  
               
            
               (*1)  (*) Изображението е само за информация.